EkBass/fiwiki-20250220-pages-articles huggingface dataset:
Vercellaen taistelu

Vercellaen taistelu, myös Campi Raudiin taistelu käytiin Rooman tasavallan ja kimbrien germaaniheimon välillä vuonna 101 eaa. lähellä Vercellaen kaupunkia (nykyinen Vercelli). Kimbrit vaelsivat Alpeilta Pon tasangolle uskoen siellä yhtyvänsä teutoneihin, jotka oli kuitenkin jo lyöty Aquae Sextiaen taistelussa. Voittoisa Gaius Marius saapui joukkoineen kimbrien luo tarkoituksenaan pysäyttää heidänkin tuhoisa vaelluksensa. Kimbrit vaativat konsulilta turhaan maata asuinsijoikseen. Taistelussa Mariuksen ja prokonsuli Quintus Lutatius Catuluksen yhdistynyt armeija löi kimbrit ja tuhosi heimon käytännöllisesti katsoen kokonaan. Kimbrit eivät pystyneet urhoollisuudestaan huolimatta pitämään puoliaan roomalaisten sotataitoa ja lujaa kuria vastaan. Myös kova heinäkuun helle ja tupruava tomu vaikeuttivat voimakasrakenteisten kimbrien taistelua. Kun roomalaiset lopuksi hyökkäsivät kimbrien leiriin, puolustautuivat naisetkin heitä vastaan. Osa äideistä surmasi itsensä ja lapsensa, jotta heidän ei tarvinnut kärsiä orjuuden häpeää. Roomalaiset vangitsivat taistelun jälkeen suuria määriä germaaneja ja myivät heitä orjiksi. Marius ja Catulus viettivät voitostaan triumfin, mutta myöhemmin heidän välilleen syntyi riita, kumman ansiota voitto oli.Goldsworthy s. 161-162 == Lähteet == * === Viitteet === Luokka:Rooman taistelut Luokka:100-luku eaa.
KV Mechelen

KV Mechelen on jalkapalloseura Mechelenin kaupungista Belgiasta. Se pelaa maan pääsarjassa Jupiler Pro Leaguessa. KV Mechelen perustettiin vuonna 1904. Sen ensimmäinen menestyskausi oli 1940-luvulla, jolloin se voitti Belgian mestaruuden vuosina 1943, 1946 ja 1948. Vielä 1954 Mechelen sai pronssia vain pisteen mestaruuden voittaneelle RSC Anderlechtille hävinneenä, mutta kaksi vuotta myöhemmin se putosi toiseen divisioonaan. 1960- ja 1970 -luvuilla Mechelen vaihtoi moneen kertaan sarjatasoa kahden ylimmän divisioonan välillä. Vuonna 1967 se selviytyi Belgian Cupin loppuotteluun, jonka hävisi Standard Liègelle jatkoajalla 1–3. KV Mechelen voitti Belgian Cupin 1987 kukistettuaan finaalissa RFC de Liègen 1–0. Samalla kaudella se sai myös liigahopeaa. Keväällä 1988 Mechelen voitti Cup-voittajien cupin kukistettuaan Strasbourgissa pelatussa loppuottelussa AFC Ajaxin Piet Den Boerin maalilla 1–0. Lisäksi se sijoittui jälleen toiseksi Belgian liigassa. UEFA Super Cupissa se voitti Euroopan Cupin mestarin PSV Eindhovenin kahden ottelun yhteistuloksella 3–2. Kaudella 1988–1989 Mechelen voitti historiansa neljännen Belgian mestaruuden. Samana vuonna se oli paras myös Joan Gamper Trophy -turnauksessa. Keväällä 1991 seura sai liigahopeaa ja selviytyí cupin loppuotteluun, jonka kuitenkin hävisi Club Bruggelle. Seuraavalla kaudella se kärsi cupfinaalissa tappion Royal Antwerpille rangaistuspotkukilpailun jälkeen. Menestyksekkään 1980-1990 -luvun vaihteen jälkeen KV Mechelen putosi Belgian kärkiseurojen joukosta. Se putosi aina 3. divisioonaan saakka, mutta palasi pääsarjaan keväällä 2007. Se selviytyi Belgian cupin loppuotteluun 2009, mutta hävisi KRC Genkille 0–2. Seura voitti Belgian cupin vuonna 2019 pelatessaan toisella sarjatasolla, mutta todettiin kesäkuussa 2019 syylliseksi kaudella 2017/18 ottelussa Waasland-Beverenia vastaan tapahtuneeseen ottelumanipulaation yritykseen ja suljettiin ulos Europa Leaguesta johon osallistumiseen cup-voitto olisi seuran muuten oikeuttanut. Myös Mechelenin saavuttama sarjanousu mitätöitiin ja useita seuran johtohenkilöitä tuomittiin toimintakieltoon. Seuralle langetettiin lisäksi kahdentoista pisteen rangaistus seuraavalle sarjakaudelle. == Lähteet == == Aiheesta muualla == *Virallinen sivusto Mechelen Luokka:Vuonna 1904 perustetut urheiluseurat
Bruce Williams

Bruce H. Williams (18. helmikuuta 1932 – 9. helmikuuta 2019) oli yhdysvaltalainen radiotoimittaja, kirjailijaRadio Hall of Fame: Bruce Williams , liikemies ja poliitikko.http://www.radiovillage.com/bruce_williams.htm Talkers Magazine on rankannut Williamsin Yhdysvaltojen kautta aikojen kuudenneksi merkittävimmäksi radion talk show -isännäksi.Talkers Magazine: The 25 Greatest Radio Talk Show Hosts of All Time - Bruce Williams Nykyään hänen ohjelmansa on kuultavissa osana NBC:n Talknet -ohjelmakokonaisuutta yli 400 radioaseman kautta. Bruce Williams nimettiin Radio Hall of Fameen vuonna 1999. == Lähteet == ==Aiheesta muualla== *New York Times: Radio Personality Without Limits Luokka:Yhdysvaltalaiset radiotoimittajat Luokka:Yhdysvaltalaiset kirjailijat Luokka:Yhdysvaltalaiset liikemiehet Luokka:Yhdysvaltalaiset poliitikot Luokka:Radio Hall of Fame Luokka:Vuonna 1932 syntyneet Luokka:Vuonna 2019 kuolleet
Gene Conley

Donald Eugene ”Gene” Conley (10. marraskuuta 1930 Muskagee, Oklahoma – 4. heinäkuuta 2017) oli yhdysvaltalainen baseballsyöttäjä ja koripalloilija. Hän pelasi kumpaakin lajia huipputasolla 1950-luvulla ja 1960-luvun alkupuoliskolla. Baseballissa Conleyn ammattilaisseuroina olivat Boston/Milwaukee Braves (nyk. Atlanta Braves), Philadelphia Phillies ja Boston Red Sox. Hän oli tähdistöpelaaja vuosina 1954, 1955 ja 1959. Ammattilaiskoripalloilijana Conley pelasi NBA:ta Boston Celticsissä ja New York Knicksissä. Hän voitti Celticsissä kolme peräkkäistä NBA-mestaruutta vuosina 1959–1961. == Lähteet == == Aiheesta muualla == Luokka:Yhdysvaltalaiset baseballpelaajat Luokka:Yhdysvaltalaiset koripalloilijat Luokka:Vuonna 1930 syntyneet Luokka:Vuonna 2017 kuolleet
Dessie

Dessie eli Dese on kaupunki Etiopian Amharan osavaltiossa pääkaupunki Addis Abebata pohjoiseen. Dessie on yksi Etiopian suurimmista kaupungeista ja vuoden 2007 väestönlaskennan mukaan sen asukasluku oli 151 174\. ==Maantiede== Dessie sijaitsee Etiopian Amharan osavaltiossa noin 400 kilometriä Etiopian pääkaupunki Addis Abebasta pohjoiseen vuoristoisella seudulla lähellä Isoa hautavajoamaa. Vuoristoinen maasto on hankaloittanut kaupungin laajentumista sen väestön kasvaessa. Dessien viereen 26 kilometrin päässä onkin kasvanut Kombolchan kaupunki. Dessie oli historiallisen Wellon alueen pääkaupunki. ==Historia== Dessien perusti Etiopian keisari Yohannes IV vuonna 1882. Samana vuonna oli havaittu taivaalla suuri komeetta mikä sai keisarin perustamaan paikalle Dese-Amhaignan kirkon. Paikasta tuli vuonna 1888 Yohannkesen kaudella kristinuskoon kääntyneen oromopäällikkö Mikael Ali Abba Bulan tukikohta. Mikael kruunattiin Wollon ja Tigrayn kuninkaaksi (negus) Dessiessä vuonna 1914. Hänen poikana Lij Iyasu pyrki keisariksi, mutta häntä tukeneet Mikaelin joukot lyötiin Segelen taistelusa Addis Abebasta pohjoiseen. Lij Iyasun tukijat vetäytyivät Dessieen, jonka keskushallinto valtasi vuonna 1921. Dessiessä oli tehty lukuisia uudistushankkeita ensimmäisen maailmansodan jälkeen. Etiopian kansallispankki avasi sivutoimiston Dessiessä vuonna 1920. Vuonna 1928 avattiin adventistien ylläpitämä sairaala. Italia hyökättyä Etiopiaan keisari Haile Selassie siirtyi Addis Abebasta Dessieen 28. marraskuuta 1935, josta tuli hänen päämajansa. Lopulta keisari lähti kuitenkin maanpakoon etenevien italialaisten tieltä. Italialaiset valtasivat Dessien 15. huhtikuuta 1936. Dessiestä italialaiset jatkoivat edelleen kohti pääkaupunkia. Italialaiset menettivät kaupungin brittijoukoille toisen maailmansodan aikana huhtikuussa 1941. Dessie kasvoi maailmansodan jälkeen nopeasti yhdeksi Etiopian suurimmista kaupungeista. Dessietä harkittiin myös Amharan osavaltion pääkaupungiksi, mutta lopulta pääkaupungiksi valittiin Dessien sijaan Bahir Dar. Tigrayn kriisin yhteydessä vuonna 2021 kaupungin valtasivat Tigrayn kapinalliset, mutta keskushallinnon joukkojen onnistui vallata kaupunki takaisin joulukuussa samana vuonna. ==Talous== Dessien ympäristön vuorien takia kaupunki ei ole pystynyt kasvamaan. Kun alueelle on muodostunut teollisuutta, se on keskittynyt Dessien sijaan viereiseen Kombolchaan. Dessie on kuitenkin alueen kaupan keskus. Kaupungissa myydään esimerkiksi mehiläisvahaa, hunajaa, durraa ja kahvia. Paikalliset tekevät hopeaesineitä, nahkoja ja tekstiilejä. ==Väestö== Etiopian vuoden 2007 väestönlaskennan mukaan Dessien asukasluku oli 151 174. Vuonna 2000 vastaava lukema oli 119 600, vuonna 1994 97 314, 1975 56 849 ja vuonna 1965 39 080. Kaupungin asukkaista noin kaksi kolmasosaa on kristittyjä ja kolmannes muslimeja. == Lähteet == Luokka:Etiopian kaupungit Luokka:Amhara
Mike Sojourner

Michael "Mike" Sojourner (s. 16. lokakuuta 1953 Philadelphia) on entinen yhdysvaltalainen koripalloilija. Hän pelasi yliopistotasolla Utahissa. Hänet varattiin vuoden 1974 varaustilaisuudessa NBA:han ensimmäisellä kierroksella, numerolla 10, varaajana Atlanta Hawks. Sojourner pelasi Atlantassa vuosina 1974–1977 191 ottelua pistekeskiarvonaan 8,7. == Lähteet == Luokka:Yhdysvaltalaiset koripalloilijat Luokka:Vuonna 1953 syntyneet Luokka:Elävät henkilöt
Campy Russell

Michael Campanella "Campy" Russell (s. 12. tammikuuta 1952) on entinen yhdysvaltalainen koripalloilija. Hän pelasi yliopistotasolla Michiganin yliopiston joukkueessa ja sitten vuosina 1974–1985 NBA:ssa. Hänen ammattilaisseuroinaan olivat Cleveland Cavaliers ja New York Knicks. == Lähteet == == Aiheesta muualla == * Basketball-reference.com: Campy Russell Statistics Luokka:Yhdysvaltalaiset koripalloilijat Luokka:Vuonna 1952 syntyneet Luokka:Elävät henkilöt
Unanimismi

Unanimismi ( < unanime = yhteisöllinen) on 1900-luvun alkupuolen kirjallisuuden suuntaus, joka pyrki saamaan ihmiskuvaukseen kollektiivisen yhteisyyden tunnelman. Suuntaus oli vallalla erityisesti Ranskassa, jossa sitä pyrkivät toteuttamaan esimerkiksi Jules Romains teoksellaan Les Hommes de bonne volonté ja Georges Duhamel. Suomalaisista kirjailijoista muun muassa Mika Waltari sai siitä herätteitä teokseensa Surun ja ilon kaupunkiMarkku Envall: Kahdeksan syytä lukea Mika Waltaria. KirjaIN, 2008, nro 2, s. 44.. ==Lähteet== Luokka:Kirjalliset suuntaukset
Scott Wedman

Scott Dean Wedman (s. 29. heinäkuuta 1952) on entinen yhdysvaltalainen koripalloilija. Hän pelasi Coloradon yliopistossa (Boulder) ja sitten NBA:ssa vuosina 1974–1987. Ensimmäisenä NBA-seuranaan hänellä oli Kansas City-Omaha Kings (nyk. Sacramento Kings), joka vuonna 1975 vaihtoi nimensä Kansas City Kingsiksi. Kansas City Kingsissä Wedman pysyi vuoteen 1981. Sen jälkeen hän pelasi Cleveland Cavaliersissä (1981–1983) ja Boston Celticsissä (1983–1987). == Lähteet == Luokka:Yhdysvaltalaiset koripalloilijat Luokka:Vuonna 1952 syntyneet Luokka:Elävät henkilöt
Gondar

Gondar on kaupunki Pohjois-Etiopiassa, Tanajärven pohjoispuolella. Vuonna 2012 siellä oli arviolta 254 420 asukasta. Kaupungin pinta-ala on 292,8 km² ja asukastiheys 869 asukasta neliökilometrillä. Gondar oli Etiopian pääkaupunki 1600-luvulta vuoteen 1855.Real Ethiopia ==Maantiede== Gondar sijaitsee Etiopian koillisosassa Amharan alueella harjanteella noin 2 300 metrin korkeudessa. Harjanteen ohi kulkee lopulta Tanajärveen laskevia virtoja. Gondarissa on lentokenttä ja säännöllinen lentoyhteys Lalibelaan sekä maan pääkaupunkiin Addis Abebaan, jonne matkaa kertyy maanteitse noin 700 kilometriä. == Historia == Kaupungin perusti 1600-luvulla keisari Fasilidas. Hänen rakennuttamansa linnoitus, Fasil Ghebbi, on Unescon listaama suojelukohde. Linnan lisäksi Fasilidas rakennutti kirkkoja ja siltoja. Hänen pojanpoikansa Iyasu rakennutti myös palatsin ja Debre Birhan Selassien kirkon.Ethiopiatravel Kirkko tunnetaan mosaiikeistaan ja seinämaalauksistaan. Sen sisäkattoa peittävät satojen enkelien kuvat.Debre Birhan Selassie Church, Gondar (myös valokuvia) Kaupungin vanha arkkitehtuuri on saanut vaikutteita Portugalista, Aksumin palatseista ja Etelä-Arabian moskeijoilta. Gondar oli vuodesta 1769 vuoteen 1855 Etiopian hallitsijoiden asuinpaikka, vaikka todelliset valtakeskukset sijaitsivatkin eri aikoina eri sotilasleireillä ympäri Etiopiaa. Teodoros II teki rankaisuhyökkäyksen Gonderiin vuonna 1866 sen papiston vastustettua hänen politiikkaansa. Tekle Giyorgis alkoi jälleenrakennuttaa kaupungin kirkkoja vuonna 1868. Vuonna 1887 kaupunkiin iskivät puolestaan Sudanin puolelta hyökänneet mahdistit. 44 kaupungin kirkkoa tuhoutui maan tasalle. Italian miehitettyä Etiopian kaupunkiin rakennettiin nykyaikaisia teitä ja rakennuksia. Gondarin taistelu vuonna 1941 oli puolestaan yksi toisen maailmansodan ratkaisutaisteluista Itä-Afrikassa ja johti osaltaan italialaisten tappioon ja Etiopian vapautukseen. Vuonna 1953 Maailman terveysjärjestö avasi Gondarissa maan ensimmäisen kansanterveydellisen collegen. ==Väestö== thumb|Ruokaa torille kantava paikallinen. Vuoden 2007 väestönlaskennan mukaan Gondarin woredan eli piirikunnan asukasluku oli 191 394. Gondarin asukkaat ovat pääosin kristittyjä ja kaupunki on tärkeä Etiopian ortodoksisen kirkon keskus. Asukkaisiin lukeutuu myös muslimivähemmistö. ==Koulutus== Gondarin yliopisto on perustettu 2004. Se jatkaa 1950-luvulta asti toimineen lääketieteellisen oppilaitoksen perinnettä.About the University Gondar University Kaupungissa on myös nykyiaikainen sairaala, jossa koulutetaan henkilökuntaa maaseudun terveyskeskuksille. == Lähteet == == Aiheesta muualla == Luokka:Etiopian kaupungit Luokka:Amhara
John Shumate

John H. Shumate (s. 6. huhtikuuta 1952) on entinen yhdysvaltalainen koripalloilija. Notre Damen yliopiston jälkeen hän pelasi NBA:ssa vuosina 1975–1981 seuroinaan Phoenix Suns, Buffalo Braves, Detroit Pistons, Houston Rockets, San Antonio Spurs ja Seattle SuperSonics. Sittemmin Shumate on ryhtynyt valmennustehtäviin. == Lähteet == == Aiheesta muualla == * Basketball-reference.com: John Shumate Statistics Luokka:Yhdysvaltalaiset koripalloilijat Luokka:Vuonna 1952 syntyneet Luokka:Elävät henkilöt
Ural Airlines

Ural Airlines on lentoyhtiö, joka on perustettu Venäjän Jekaterinburgissa. Yhtiö liikennöi reitti- ja tilauslentoja koti- ja ulkomaille. Päätoimipaikka sijaitsee Jekaterinburgissa Koltsovon kansainvälisellä lentoasemalla. Finnair aloitti yhteistyössä Ural Airlinesin kanssa suorat lennot Helsingin ja Jekaterinburgin välillä 2. syyskuuta 2008. Reittiä liikennöidään kolmesti viikossa. == Historia == Sverdlovskin valtiollinen ilmailuyhtiö perustettiin vuonna 1943. Ural Airlines on osakeyhtiö, joka on rekisteröity Venäjän lain alaisuudessa joulukuussa 1993. Rekisteröintiä edelsi valtion ilmailuyhtiön jakaminen lentoyhtiöksi ja Jekaterinburgin lentoasemaksi. Ural Airlines -lentoyhtiö perustettiin ja liiketoiminta aloitettiin 28. joulukuuta 1993. Pääomistajat ovat Ural Wings 65,77 %:n osuudella ja Ural Transport Bank 14,67 %:n osuudella. Yhtiö työllistää 1 390 henkilöä. Viime aikoina on kalustoon hankittu Airbus A320 -laivastoa. Yrityksen kerrotaan edistyneen pyrkimyksissään hankkia käytettyjä ATR 42- ja ATR 72 -koneita kotimaan reiteille. == Laivasto == * 6 Airbus A319-100 * 19 Airbus A320-200 * 10 Airbus A321-200 Kyseessä on tilanne heinäkuussa 2015, jolloin laivaston keski-ikä oli 12,1 vuotta. == Lähteet == Luokka:Venäläiset lentoyhtiöt Luokka:Entiset Aeroflotin jaostot
Jim Loscutoff

James ”Jim” Loscutoff jr. (4. helmikuuta 1930 San Francisco, Kalifornia – 1. joulukuuta 2015) oli yhdysvaltalainen koripalloilija. Boston Celtics varasi Loscutoffin NBA:han vuoden 1955 varaustilaisuudessa, ja tämä edusti Celticsiä koko uransa, vuodet 1955–1964. Loscutoff voitti seurassa seitsemän NBA:n mestaruutta (1957, 1959, 1960 [ei pelannut pudotuspeleissä], 1961, 1962, 1963 ja 1964). Celtics on nostanut kattoon Loscutoffin pelipaidan tämän ”Loscy”-lempinimellä. Loscutoff tunnettiin kovista otteistaan parketilla. Hän kuoli 85-vuotiaana 1. joulukuuta 2015. == Lähteet == == Aiheesta muualla == Luokka:Yhdysvaltalaiset koripalloilijat Luokka:Vuonna 1930 syntyneet Luokka:Vuonna 2015 kuolleet
Billy Kenville

William McGill "Bill(y)" Kenville (1. joulukuuta 1930 – 19. kesäkuuta 2018Former Syracuse Nationals player Bill Kenville dies at age 87 ) oli yhdysvaltalainen koripalloilija. Hän syntyi New Yorkin osavaltiossa ja pelasi yliopistotasolla St. Bonaventuressa. Hän sai NBA-varauksensa vuonna 1953 ja pelasi ammattilaisena vuoteen 1960. Seuroina olivat Syracuse Nationals ja Fort Wayne/Detroit Pistons. == Lähteet == == Aiheesta muualla == * Basketball- reference.com: Billy Kenville Statistics Luokka:Yhdysvaltalaiset koripalloilijat Luokka:Vuonna 1930 syntyneet Luokka:Vuonna 2018 kuolleet
Slania

Slania on sveitsiläisen folk metal -yhtye Eluveitien toinen täyspitkä studioalbumi. Se julkaistiin 15. helmikuuta 2008 Nuclear Blastin kustantamana. ”Inis Mona” -kappaleesta on tehty musiikkivideo. Kappaleen intron ja kertosäkeen melodia on lainattu kelttiläisestä laulusta ”Tri Martolod”. == Kappaleet == # # # # # # # # # # # # # == Kokoonpano == * Anna Murphy – kampiliira * Chrigel Glanzmann – tavallinen ja matala tinapilli, uillean pipes, mandola, bodhrán, laulu * Ivo Henzi – kitara * Simeon Koch – kitara, laulu * Meri Tadic – viulu, laulu * Rafi Kirder – basso * Merlin Sutter – rummut * Sevan Kirder – puuhuilu, tinapilli, säkkipilli == Arvostelut == * About.com: About.com * Allmusic: Allmusic review * Imperiumi.net: Imperiumi.net * Soundi: Soundi == Lähteet == == Aiheesta muualla == * * * Luokka:Eluveitien albumit Luokka:Vuoden 2008 albumit
Friedrich Huttenlocher

Friedrich Huttenlocher (2. syyskuuta 1893 Stuttgart – 24. huhtikuuta 1973 Freiburg im Breisgau, Länsi-Saksa) oli saksalainen maantieteilijä. Huttenlocher toimi vuosina 1949–1961 maantieteen professorina Tübingenin yliopistossa. Tieteellisellä urallaan hänen tutkimuksensa painottuivat geomorfologiaan ja Baden-Württembergin asutuksen maantieteeseen. Huttenlocher palkittiin tieteellisistä ansioistaan Saksan maantiedon akatemian Robert Gradmannin ansiomitalilla vuonna 1965. ==Tuotantoa== * Friedrich Huttenlocher: Versuche kulturlandschaftlicher Gliederung am Beispiel von Württemberg (Hirzel-Verlag, Stuttgart 1949). * Friedrich Huttenlocher: Baden-Württemberg: Kleine geographische Landeskunde (Verlag G. Braun, Karlsruhe 1972). ISBN 3-7650-8022-5 Luokka:Saksalaiset maantieteilijät Luokka:Saksalaiset professorit Luokka:Vuonna 1893 syntyneet Luokka:Vuonna 1973 kuolleet
Sundanhuuhkaja

Sundanhuuhkaja (Bubo sumatranus) on kaakkoisaasialainen pöllölaji. __NOTOC__ == Koko ja ulkonäkö == Sundanhuuhkaja on pienikokoinen huuhkaja, jonka pituus on 40–46 cm ja paino 1,4–1,6 kg. == Esiintyminen == Sundanhuuhkaja elää Kaakkois-Aasiassa ja Indonesiassa. Lajista tunnetaan kolme alalajia: sumatranus, strepitans ja tenuifasciatus. Laji on uhanalainen Singaporessa. == Elinympäristö == Trooppiset metsät, viljelymetsiköt ja puustoiset puutarhat. == Lisääntyminen == Pari solmii elinikäisen liiton. Ne pesivät tavallisesti väljässä puunkolossa, ja samaa koloa käytetään vuodesta toiseen. == Lähteet == * Animaljrank * Kuva ===Viitteet=== Luokka:Huuhkajat
Nabil Missaoui

Nabil Missaoui (, s. 8. tammikuuta 1979) on tunisialainen jalkapalloilija, pelipaikaltaan hyökkääjä. Hän edustaa Tunisian pääsarjassa pelaavaa AS Marsaa. Missaoui jakoi Tunisian liigan maalikuninkuuden kaudella 2003–2004 yhdessä Haykel Guemamdian ja Tenema N'Diayen kanssa. ==Saavutukset== *Tunisian liigan maalikuninkuus: 2004 (9 maalia) ==Aiheesta muualla== * National Football Teams * Kawarji Luokka:Tunisialaiset jalkapalloilijat Luokka:Vuonna 1979 syntyneet Luokka:Elävät henkilöt
Entisten nuorten sävellahja

Entisten nuorten sävellahja on samannimisestä ohjelmasta eniten toivottuja kappaleita sisältävä kokoelmalevy, joka julkaistiin 5. marraskuuta 2008. Levyn kansilehti sisältää Jake Nymanin, Juha Roihan ja Tapani Ripatin kirjoituksia 1960- ja 70–lukujen musiikista.http://www.fono.fi/Dokumentti.aspx?kappale=Entisten+nuorten+s%c3%a4vellahja&ID;=d0a83199-946a-4618-a0cf-99df2a941573/http://www.v2.fi/uutiset/viihde/4490/Entisten- nuorten-savellahja-paketoi-historian-cd-levylle/ == Kappaleet == # The Rubettes: Sugar baby love # Freeman: Olet mun kaikuluotain (Annie´s Song) # Danny: Kesäkatu # Frederik: Tule kiivetään # Jussi & the Boys: Sun hommas on Rock n' roll # Karma: Hyvää huomenta Suomi # Maarit: Hymypoika # Markku Aro: Jestas sentään # Virve Rosti: Kun nuori on # Foreigner: Cold as Ice # Alice Cooper: No more Mr. Nice guy # Kiss: I was made for lovin' # Free: Wishing well # Smokey Robinson: Tears of a clown # Donna Summer: Hot Stuff # 10 CC: I'm not in love # David Bowie: The man who sold the world # Whitesnake: Here i go again # Alwari Tuohitorvi: Älä iske tuijaa # Jormas: Rööperiin (Penny Lane) # Kisu: Uneen aika vaipuu # Baccara: Yes sir, i can boogie # Bay City Rollers: Bye Bye Baby # Kirka: Hengaillaan # Mikko Alatalo: Hasardi # Sailor: Girls girls girls # The Guess Who: Dancing Fool # Deep Purple: Black night # Duran Duran: Save a Pryer # Harpo: Smile # Roxy Music: Avalon # The Knack: My Sharona # Kaseva: Mari # Terry Jacks: Seasons In The Sun # Jean Michel Jarre: Oxygene, part 4 == Lähteet == Luokka:Vuoden 2008 kokoelma-albumit Luokka:Suomalaiset pop rock -albumit Luokka:Suomalaiset iskelmäalbumit
Ukrainan sosialistisen neuvostotasavallan hymni

Ukrainan sosialistisen neuvostotasavallan hymni () oli Ukrainan sosialistisen neuvostotasavallan hymni vuosina 1949–1991. == Ukrainankieliset sanat == :Живи, Україно, прекрасна і сильна, :В Радянськім Союзі ти щастя знайшла. :Між рівними рівна, між вільними вільна, :Під сонцем свободи, як цвіт розцвіла. ::Слава Союзу Радянському, слава! ::Слава Вітчизні на віки-віків! ::Живи Україно, радянська державо, ::В єдиній родині народів-братів! :Нам завжди у битвах за долю народу :Був другом і братом російський народ, :Нас Ленін повів переможним походом :Під прапором Жовтня до світлих висот ::Слава Союзу Радянському, слава! ::Слава Вітчизні на віки-віків! ::Живи Україно, радянська державо, ::В єдиній родині народів-братів! :Ми славим трудом Батьківщину могутню, :Утверджуєм правду безсмертних ідей. :У світ комунізму - величне майбутнє :Нас Ленінська партія мудро веде. ::Слава Союзу Радянському, слава! ::Слава Вітчизні на віки-віків! ::Живи Україно, радянська державо, ::В єдиній родині народів-братів! ==Aiheesta muualla== *MP3-tiedosto (3.3 MB) *MIDI- tiedosto (23 KB) Luokka:Neuvostotasavaltojen hymnit hymni Luokka:Ukrainalaiset musiikkikappaleet Luokka:Ukrainan kansallissymbolit
Aapo Aitamurto

Aapo Aitamurto (1876 Utajärvi – 1940 Utajärvi) oli yksi Aitamurron hiihtäjäveljeksistä. ==Hiihtoura== Aapo Aitamurron ura hiihtäjänä alkoi 1890-luvun puolivälissä. Hän voitti jo nuorena kilpailuja miesten sarjoissa, mikä lisäsi kiinnostusta hiihtämiseen. Oulun hiihdoissa 1895 hänen piti lisätä yksi vuosi ikäänsä, koska kilpailijoilta edellytettiin vähintään 18 vuoden ikää. Tässäkin kilpailussa hän pääsi palkinnoille. Aitamurron hiihtokunto oli parhaimmillaan ennen 1900-luvun vaihdetta, hän voitti mm. isoveljensä Juhon, Juho Ritolan ja muitakin nimekkäitä hiihtäjiä. Esimerkiksi Oulun hiihtojen 30 kilometrin päämatkan hän voitti huonossa kelissä vuonna 1898. Suomalaiset suurhiihtäjät -kirjassa on kuvaus Aapon ylivoimasta peräkkäisissä Turun ja Helsingin hiihdoissa. ==Elämänvaiheet== Aapo Aitamurto asui ensin isoveljensä Juhon luona tehden metsätöitä. Vuonna 1917 hän muutti asumaan nuoremman veljensä Antin luokse. Häntä vaivasivat reumatismi ja muutkin terveysongelmat, mutta hän eli kuitenkin veljessarjasta pisimpään. Aapo kuoli vuotta myöhemmin kuin Juho, joka jäi Utajärvellä junan alle 1939. Antti oli kuollut jo 1925, vasta 47-vuotiaana. ==Lähteet== * Henkilögalleria , Tarja Vimpari, KirjastoVirma, 2003 (viitattu 30.10.2008) * ==Aiheesta muualla== * Kirjavainen, J. 1941. Suomalaiset suurhiihtäjät. Osa 2: Santeri Tasasta Martti Lappalaiseen. Porvoo. * Oilinki, P. 1998. Juho Aitamurto ja hänen hiihtäjäveljensä. Teoksessa Oilingin varrelta: kotiseututarinoita Utajärveltä. Luokka:Suomalaiset maastohiihtäjät Luokka:Vuonna 1876 syntyneet Luokka:Vuonna 1940 kuolleet
Ted Curson

Theodore ”Ted” Curson (3. kesäkuuta 1935 Philadelphia, Pennsylvania, Yhdysvallat – 4. marraskuuta 2012 Montclair, New Jersey, Yhdysvallat) oli amerikkalainen jazztrumpetisti. Hänet tunnettiin todennäköisesti parhaiten esiintymisistään basisti Charles Mingusin kvartetissa. Curson sai ensimmäisen trumpettinsa kymmenvuotiaana ja perusti ensimmäisen yhtyeensä ystäviensä kanssa. Hän opiskeli Granoff Musical Conservatoryssa Philadelphiassa. Hän muutti New Yorkiin Miles Davisin kehotuksesta 1956. Hän teki ensimmäisen levytyksensä Cecil Taylorin kanssa vuonna 1959. 1960-luvun alussa hän liittyi Charles Mingusin yhtyeeseen. Cursonin vuonna 1964 levyttämää, Eric Dolphylle omistettua kappaletta ”Tears for Dolphy” on käytetty kolmessa elokuvassa, esimerkiksi Pier Paolo Pasolinin Teoremassa. Suomessa Curson tuli tunnetuksi Pori Jazzin vakioesiintyjänä. Hän oli ensimmäisen festivaalin pääesiintyjä ja oli rumpali Reino Laineen lisäksi ainoa muusikko, joka esiintyi alusta asti jokaisella festivaalilla 46 vuoden ajan 1966–2012 eli 47 festivaalilla. Curson nähtiin lyhyesti myös elokuvan Rampe & Naukkis - kaikkien aikojen superpari kohtauksessa Pori Jazzilla. Curson asui monena kesänä Porissa. Vuonna 1998 hänet nimitettiin kaupungin kunniakansalaiseksi ja hänelle luovutettiin kaupungin avain. Curson vieraili myös linnanjuhlissa vuonna 2007. Vuonna 1970 Curson levytti Suomessa suomalaisten muusikoiden kanssa albumin Ode To Booker Ervin. Albumi julkaistiin ensimmäistä kertaa cd-muodossa tammikuussa 2013. Curson kuoli sydänkohtaukseen marraskuussa 2012. == Diskografia == * 1961: Plenty of Horn (Old Town) * 1962: Ted Curson Plays Fire Down Below (Prestige) * 1964: Tears for Dolphy (Fontana) * 1965: The New Thing & the Blue Thing (Atlantic) * 1966: Urge (Fontana) * 1970: Ode to Booker Ervin (EMI Columbia) * 1971: Pop Wine (Futura) * 1973: Cattin’ Curson (Marge) / Typical Ted (Trident) * 1974: Quicksand (Atlantic) * 1976: Blue Piccolo (Whynote) / Ted Curson and Co. (India Navigation) * 1976: Jubilant Power (Inner City) * 1977: Flip Top (Freedom) * 1978: Blowin' Away (Interplay) mukana Dizzy Reece * 1979: The Trio (Interplay) * 1980: I Heard Mingus (Interplay) * 1981: Snake Johnson (Chiaroscuro) * 1996: Traveling On (Evidence) * 1999: Sugar 'n Spice (Level Green) * 2007: Ted Curson in Paris: Live at the Sunside (Blue Marge) * 2008: Ted Curson & The Clinic Sextet (fifty-fifty records) * 2012: Live in Paris: Plays the Music of Charles Mingus (Elabeth) == Lähteet == == Aiheesta muualla == * Ylen Elävä arkisto: Trumpetisti Ted Curson diggasi Poria ja jazzia * Ode To Booker Ervin -albumin esittely Rocket Recordsin sivuilla * The Lenght -lyhytelokuva Cursonista Yle Areenassa Luokka:Yhdysvaltalaiset jazztrumpetistit Luokka:Vuonna 1935 syntyneet Luokka:Vuonna 2012 kuolleet
Mohamed Zouabi

Mohamed Zouabi (s. 11. marraskuuta 1973) on tunisialainen jalkapallomaalivahti. Hän edustaa Tunsian pääsarjassa ES Hammam-Soussea. Zouabi on pelannut neljä maaottelua. ==Saavutukset== *Tunisian cup: 2007 *Tunisian mestaruus (2): 2000, 2001 ==Lähteet== * National Football Teams Luokka:Tunisialaiset jalkapallomaalivahdit Luokka:Vuonna 1973 syntyneet Luokka:Elävät henkilöt
Arvopaperistaminen

Arvopaperistamisella tarkoitetaan erilaisia strukturoidun rahoituksen tekniikoita, joilla tuleviin kassavirtoihin oikeuttavia saatavia muunnetaan sijoittajille myytäviksi arvopapereiksi, yleensä joukkovelkakirjoiksi. Arvopaperistamisessa kootaan suuri, yleensä vähintään useiden satojen miljoonien eurojen arvoinen saatavakanta eli -pooli, joka toimii myytävien arvopapereiden vakuutena. Poolissa olevien saatavien erääntyessä kertyvistä velallisten suorituksista maksetaan sijoittajille takaisin heidän pääomansa korkoineen. Usein arvopaperistamista varten perustetaan erillisyhtiö (special purpose vehicle, SPV), jolle velkoja eli alullepanija myy saatavapoolinsa. Erillisyhtiö laskee liikkeelle joukkovelkakirjoja, joiden myynnistä saaduilla varoilla suoritetaan alullepanijalle poolin myymisestä syntynyt saatava. Alullepanija hyötyy arvopaperistamisesta muun muassa siten, että se voi näin muuntaa tulevia kassavirtojaan likvideiksi varoiksi ja hallinnoida luottoriskejään. Yhdysvaltalaiset Fannie Mae ja Freddie Mac ovat suurimpia arvopaperistamista harjoittavia yhtiöitä. Ne ostavat pankeilta asuntoluottoja, paketoivat ne saatavapooleiksi ja laskevat liikkeelle joukkovelkakirjoja. Näiden kahden yhtiön eräänä tarkoituksena on lisätä asuntoluottojen tarjontaa Yhdysvalloissa. ==Historia== Venetsialaiset kehittivät joukkovelkakirjamarkkinat 1110-luvun lopulla. "Velkojen muuttaminen edelleen kaupattaviksi arvopapereiksi on taloudellisen kasvun ja kulttuurin perusta. Ilman velkaa kaupittelevia pankkiireja ei olisi Firenzen taideaarteita tai ylipäätään paljon mitään."Talouselämä 30/2009, s. 57, Niall Fergusonin kirjasta Rahan nousu. Maailman rahoitushistoria, Terra Cognita 2009 == Lähteet == Luokka:Rahoitus Luokka:Arvopaperioikeus Luokka:Sijoittaminen
Dane Bowers

Dane Bowers on brittiläinen poplaulaja ja laulunkirjoittaja, joka tuli tunnetuksi R&B-poikab;ändi Another Levelin riveissä. Myöhemmin hän on tehnyt musiikillista yhteistyötä yhtye True Steppersin ja Victoria Beckhamin kanssa. Julkisuudessa on kohuttu paljon myös artistin suhteesta malli Jordaniin. Neljän laulajan huippusuosittu Another Level toi R&B-musiikin; brittiläisten tietoisuuteen. Yhtyeellä oli kahden vuoden aikana seitsemän top-10-listalle yltävää hittiä, mukaan lukien listaykkönen vuodelta 1998, ”Freak Me”. Myös Another Levelin debyyttialbumi myi platinaa. Vuonna 1999 ilmestynyt toinen albumi myi puolestaan kultaa, ja ansaitsi BRIT Award -ehdokkuuksia. Yhtye esiintyi myös lämmittelijänä Janet Jacksonin kiertueella. Another Levelin hajoamisen jälkeen vuonna 2000 Bowers kirjoitti kaksi listahittiä True Steppersille: kappaleet ”Buggin” sekä ”Out Of Your Mind”. Jälkimmäisessä mukana oli myös ex-Spice Girl Victoria Beckham. Single ylsi listan sijalle kaksi ja taisteli pitkään ykkössijasta Spillerin ja Sophie Ellis-Bextorin Groovejet (If This Ain’t Love) -kappaleen kanssa. Soolourallaan Bowersin taiteilijanimi oli pelkkä etunimi Dane. Singlet kantoivat nimeä ”Shut Up And Forget About It” (kertoi Bowersin suhteesta Jordaniin) ja ”Another Lover”, jotka molemmat ylsivät brittilistan sijalle yhdeksän. Sooloalbumi Facing The Crowdin oli määrä ilmestyä vuonna 2001, mutta sitä ei koskaan julkaistu. Bowers keskittyikin esiintymisen sijaan työskentelemään kulissien takana, kirjoittaen ja tuottaen lauluja. Hän oli mukana työstämässä esimerkiksi Victoria Beckhamin syksyllä 2001 ilmestynyttä sooloalbumia. Luokka:Englantilaiset poplaulajat Luokka:Syntymävuosi puuttuu Luokka:Elävät henkilöt
Mistralin tuulet

Mistralin tuulet (Plus belle la vie) on ranskalainen television saippuasarja, jota tuottaa France 3. Sarjan ensimmäinen osa lähetettiin Ranskassa 30. elokuuta 2004. Mistral on kuvitteellinen kaupunginosa Marseillessa, Välimeren rannalla. Paikan keskus on pieni kahvila, jonka liepeillä elää kuuden perheen tiivis yhteisö. Mistralin tuulia on esitetty ranskalaisittain ennätykselliset 1900 jaksoa kahdeksalla kaudella. Sarjaa esitetään joka arkipäivä ja lisäksi joskus prime timessa. Suomessa Yle TV2 lähetti sarjaa 220 jakson verran. Suomessa ei ole esitetty sarjan jaksoja 1-40, joten jaksoluvut ovat 40 numeroa jäljessä oikeasta jaksojärjestyksestä. == Henkilöt == Chaumetten perhe *Vincent Chaumette (Serge Dupire) *Ninon Chaumette (Aurélie Vaneck) *Solange Chaumette (Corinne Le Poulain) Frémontin perhe *Charles Frémont (Alexandre Fabre) *Astrid Frémont (1# Florence Brunet, #2 Laure Sirieix) *Céline Frémont (Rebecca Hampton) *Juliette Frémont (Juliette Chêne) Lévy/Leserman -perhe *Rachel Lévy (Colette Renard) *Guillaume Leserman (Virgile Bayle) *Nathan Leserman (Thibaud Vaneck) Marcin perhe *Roland Marci (Michel Cordes) *Thomas Marci-Lenoir (Laurent Kerusore) *François Marci (Thierry Ragueneau) *Blanche Marci (Cécilia Hornus) *Lucas Marci (Geoffrey Sauveaux) *Johanna Marci (Dounia Coesens) Nassrin perhe *Malik Nassri (Sofiane Belmouden) *Samia Nassri (Fabienne Carat) *Djamia Nassri (Dounya Hdia) Torresin perhe *Mirta Torres (Sylvie Flepp) *Luna Torres (Anne Décis) *Rudy Torres (Ambroise Michel) Muut *Nicolas Barrel (#1 Alexandre Thibault, #2 Nicolas Herman) *Léo Castelli (Pierre Martot) *Mélanie Rinato (Laetitia Milot) *Charlotte Le Bihac (Héléne Médigue) == Aiheesta muualla == * Mistralin tuulet Ylen sivulla * Mistralin tuulten jaksot Yle Areenassa * Mistralin tuulten virallinen sivusto Luokka:Saippuasarjat Luokka:Ranskalaiset televisiosarjat Luokka:2000-vuosikymmenen televisiosarjat Luokka:France Télévisionsin televisio-ohjelmat
Amaël Moinard

Amaël Moinard (s. 2. helmikuuta 1982 Cherbourg-Octeville) on ranskalainen maantiekilpapyöräilijä. Moinard aloitti ammattilaisuransa Cofidis-joukkueessa vuonna 2005, ja edusti tallia kuuden vuoden ajan. Kausilla 2011–2017 hän kilpaili BMC Racing Teamissä ja viimeisinä ammattilaisvuosinaan 2018–2019 Fortuneo-Samsic / Team Arkéa Samsic -tallissa. == Saavutuksia == ;2007 :Route du Sud, 3. etapin voitto :Välimeren ajo, mäkikilpailun voitto ;2008 :Ranskan ympäriajo, kokonaiskilpailussa 15. ;2009 :Espanjan ympäriajo, kokonaiskilpailussa 18. ;2010 :Pariisi–Nizza-ajo, mäkikirikilpailun ja 7. etapin voitto ;2014 :Tour du Hot Var, 2. etapin voitto ;2015 :Italian ympäriajo, kokonaiskilpailussa 15. == Lähteet == *Profiili Cycling Archives -tietokannassa *Saavutukset trap-friis-tietokannassa === Viitteet === == Aiheesta muualla == *Amaël Moinardin blogi Luokka:Ranskalaiset maantiepyöräilijät Luokka:Vuonna 1982 syntyneet Luokka:Elävät henkilöt
Akallan metroasema

Akallan metroasema on Tukholman metron sinisen linjan (linja 11) pääteasema Akallan kaupunginosassa. Etäisyys Akallasta linjan keskustan päässä sijaitsevaan Kungsträdgårdeniin on 15,6 kilometriä. Asema avattiin 5. kesäkuuta 1977. Metroasema sijaitsee tunnelissa Nystadsgatanin ja Sveaborgsgatanin alapuolella 20 metrin syvyydessä. Asemalla on kaksi lippuhallia. Pohjoisesta lippuhallista Akallan torilta on yhteys maanalaiseen linja-autoterminaaliin. == Lähteet == == Aiheesta muualla == Luokka:Tukholman metroasemat
Mithridates III (Pontos)

thumb|Tetradrakma, johon on lyöty Mithridates III:n kuva. Mithridates III () oli neljäs Pontoksen kuningas ja todennäköisesti Mithridates II:n poika. Hän hallitsi ehkä vuosien 220 eaa. ja 183 eaa. välisenä aikana. Mithridates III:sta ei tiedetä juuri mitään. Eräät historioitsijat kiistävät kokonaan hänen olemassaolonsa, vaikka Appianus luetteleekin kuusi Mithridates-nimistä kuningasta, kuudentena Pontoksen kahdeksas kuningas Mithridates VI Suuri. Luokka:Pontoksen kuninkaat Luokka:Ennen ajanlaskun alkua syntyneet Luokka:Ennen ajanlaskun alkua kuolleet
Dolon

Dolon () oli kreikkalaisessa mytologiassa Eumedeen poika ja viiden sisaren veli. Dolon oli tunnettu nopeudestaan juoksijana, ja hän ilmoittautui vapaaehtoiseksi vakoilemaan kreikkalaisten aluksia. Palkkioksi teostaan hän pyysi saada Akhilleuksen hevoset ja vaunut, johon Hektor suostui. Dolon lähti retkelleen verhoutuneena suden taljaan tarkoituksenaan hämätä vihollisiaan kävelemällä nelinkontin.Euripides: Rhesos 205–219 (engl. käännös) Hän kuitenkin osui sattumalta Odysseuksen ja Diomedeen kanssa vastakkain. Dolon pyysi näitä säästämään henkensä ja kertoi Odysseukselle kaiken, mitä tämä halusi tietää. Tämän jälkeen Diomedes kuitenkin katkaisi hänen kaulansa.Homeros: Ilias x.313–464 (engl. käännös). Dolonilla oli poika, joka oli nimetty isoisänsä Eumedeen mukaan.Vergilius: Aeneid xii.346 (engl. käännös). == Lähteet == Luokka:Kreikkalainen mytologia
Astianpesukonelohi

__NOTOC__ Astianpesukonelohi () on kalaruoka, joka on valmistettu käyttäen hyödyksi astianpesukoneen (erityisesti kuivausvaiheen) lämpöä.Alaskan kala- ja riistaviraston mukaan lohenvalmistusohje astianpesukoneessa on julkaistu ensimmäistä kertaa 1980-luvulla keittokirjassa nimeltä Bear soup and Salmon Mousse, joka sisältää erilaisia kala- ja riistaruokia. Reseptin keksijäksi on kirjan perusteella nimetty Juneaussa vaikuttanut toimittaja Sheila Nickerson. == Valmistus == Lohipalat maustetaan ja kääritään tiiviisti mielellään vähintään kaksinkertaiseen alumiinifolioon ja laitetaan astianpesukoneeseen. Astianpesukoneen annetaan suorittaa pesuohjelma sekä kuivaus loppuun. Riippuen astianpesukoneen mallista ja ohjelmasta lohi keittyy, höyrystyy ja kypsyy. Menetelmän etuna on ruoanlaiton hajuttomuus. Mikään ei estä astioiden pesemistä samalla, mikäli paketti on varmasti tiivis. == Historia == Vincent Price oli esitellyt kalan valmistusta 1975 vieraillessaan Johnny Carsonin The Tonight Show'ssa. Price esitteli sen ”ruokalajina, jonka kuka tahansa tyhmyri osaa valmistaa”. Ruokalajin valmistus on esitelty muun muassa kanadalaisessa Bob Blumerin isännöimässä televisiosarjassa The Surreal Gourmet vuonna 2002. Aiheesta ovat raportoineet myös The Wall Street Journal, NBC, BBC, Vogue sekä CBS News, joka haastatteli Kym Douglasia kirjan The Black Book of Hollywood Diet Secrets tiimoilta, jossa myös astianpesukonelohi esitellään. == Lähteet == == Aiheesta muualla == * Kanadalaisessa televisiosarjassa esitelty resepti: ”Astianpesukonelohta pikantissa tillikastikkeessa”. * Kym Douglas esittelee ruokalajin valmistusta CBS Newsin aamuohjelmassa maaliskuussa 2008 (videon loppupuolella). * Astianpesukonelohi. Luokka:Ruoanlaittotekniikat Luokka:Ruokahuumori Luokka:Yhdysvaltalainen keittiö Luokka:Kalaruoat
Ipex-oireyhtymä

Ipex on lyhenne sanoista immunodysregulation polyendocrinopathy enteropathy X-linked syndrome. Se on harvinainen sairaus, johon liittyy transkriptiotekijä FoxP3-geenin toimintahäiriö. Tauti aiheuttaa T-solujen toimintahäiriön ja autoimmuniteetin. Tätä autoimmuniteettia kutsutaan nimellä IPEX, ja siinä elimistön immuunijärjestelmä hyökkää omia kudoksia ja elimiä vastaan. Hyvin varhaisessa vaiheessa ja vain poikavauvoilla ilmenevä tauti aiheuttaa vakavaa toissijaisen imukudoselinten laajenemista, diabetesta, ihottumaa, ruoka- aineallergioita ja infektioita. Oireyhtymän hoitaminen luuydinsiirrolla on onnistunut vain osassa tapauksia. Tauti välittyy vain äidin kautta.Clinical and molecular features of the immunodysregulation, polyendocrinopathy, enteropathy, X linked (IPEX) syndrome ==Lähteet== ==Aiheesta muualla== *Solunetti.fi: Regulatoriset T-solut Luokka:Autoimmuunisairaudet
Zied Bhairi

Zied Bhairi (s. 5. helmikuuta 1981 Tunis, Tunisia) on ammattilaisuransa lopettanut tunisialainen jalkapalloilija. Puolustajana ja myös keskikentällä pelaava Bhairi edusti libyalaista Al-Tahaddia. Bhairi edusti Tunisian maajoukkuetta vuoden 2004 Olympialaisissa. ==Saavutukset== * Tunisian cup: 2007, 2008 * Tunisian liigacup: 2005 ==Lähteet== *National Football Teams *Weltfussball.de === Viitteet === Luokka:Tunisialaiset jalkapalloilijat Luokka:Vuonna 1981 syntyneet Luokka:Elävät henkilöt
Silseskvioksaani

Silseskvioksaanit ovat sekamateriaaleja, joissa on sekä orgaaninen, hiiltä sisältävä, osio että epäorgaaninen osio. Silseskvioksaanin rakenne on (RSiO1,5)n, jossa R edustaa orgaanista osaa. Silseskvioksaanissa on keskimäärin puolitoista happiatomia (O) yhtä piiatomia (Si) ja yhtä orgaanista osaa kohden. Silseskvioksaaneissa on mahdollista yhdistää epäorgaanisen yhdisteen kestävyys orgaanisen yhdisteen hyvän reaktiokyvyn kanssa ja saada siten aikaiseksi uusia ominaisuuksia, joita kummallakaan osiolla ei ole yksin. == Lähteet == * Jyrki Heino, Matti Vuento: Paljon tilaa pohjalla Johdatus nanoteknologiaan ja nanotieteeseen, Werner Söderström Osakeyhtiö, 1. painos, 2005, ISBN 951-0-30048-9 Luokka:Materiaalitiede
Korhogo

Korhogo on kaupunki Norsunluurannikon pohjoisosassa. Se on Korhogon departementin, Poron alueen ja Savanesin piirikunnan hallinnollinen keskus. Korhogon kunnassa on 258 700 asukasta (vuonna 2014). Korhogon kunnan pinta-ala on 700 neliökilometriä. Se rajoittuu pohjoisessa M’Benguén, idässä Sinématialin, etelässä Tioroniaradougoun ja Karakoron ja lännessä Niofoinin kuntiin. Seudun ilmasto on sudanilais-guinealainen. Vuotuinen sademäärä on 1200–1400 millimetriä. Sadekausi kestää toukokuusta lokakuuhun. Kuivana aikana puhaltaa harmattan-tuuli. Kasvilisuus on heinä- ja metsäsavannia sekä jokivarsien galleriametsiä. Joet kuuluvat Bandaman vesistöön. Korhogo on Norsunluurannikon neljänneksi suurin kaupunki. Sen asukkaat ovat etupäässä senufoja, mandinkoja sekä Burkina Fasosta ja Malista tulleita siirtolaisia. Vallitseva uskonto on animismi. Kaupungin perustajana pidetään Kongin vasallia Nanguin Soroa. Ennen siirtomaavaltaa se oli Gbon Coulibalyn hallitseman Tyembaran senufovaltion pääkaupunki. Ranskalaiset tekivät Korhogosta piirikeskuksen vuonna 1903. Paikallisia elinkeinoja ovat maanviljely, karjanhoito ja kaupankäynti. Tärkeimmät viljelykasvit ovat puuvilla, munuaispuu, mango, riisi, maissi, hirssi ja maapähkinä. Kotieläimä ovat naudat, siat, lampaat, vuohet ja siipikarja. Kaupankäynti keskittyy elintarvikkeisiin, tekstiileihin, rakennustarvikkeisiin ja liikennevälineisiin. Teollisuutta edustaa puuvillan ja mangon jalostus. Seudulla on kulta- ja koltaaniesiintymiä. Korhogossa toimii Peleforo Gon Coulibalyn yliopisto, jossa on noin 4000 opiskelijaa. ==Lähteet== Luokka:Norsunluurannikon kaupungit
Zaria

Zaria on kaupunki Nigerian pohjoisosassa Kadunan osavaltiossa. Vuonna 2005 siellä oli noin 847 166 asukasta.Maailman suurimmat kaupungit 06 Tilastokeskus Zaria oli aikanaan hausojen kuningaskunnan Zazzaun pääkaupunki. Islamin leviämisen myötä siitä tuli merkittävä kauppapaikka. Se joutui ensin Songhain ja sitten fulanien alaisuuteen. Britit valloittivat kaupungin 1901. Zariassa toimii Ahmadu Bellon yliopisto, joka on Afrikan toiseksi suurin yliopisto (Kairon jälkeen). Se on perustettu 1962.Ahmadu Bello University == Lähteet == Luokka:Nigerian kaupungit
Warri

Warri on kaupunki Nigerian eteläosassa Deltan osavaltiossa. Kaupungin väkiluku oli vuonna 2022 427 600 asukasta ja metropolialueen 987 000. Se on Deltan kaupungeista väkiluvultaan suurin, mutta ei pääkaupunki. Se on tärkeä satamakaupunki, jossa rahtitavarat siirtyvät Nigerin jokiliikenteestä valtamerialuksiin. Sataman lisäksi kaupungin talouselämä perustuu öljyyn ja kaasuun. Öljykaupunkina Warrion NIgerian toiseksi suurin heti Port Harcourtin jälkeen. Warrin historia ulottuu 1400-luvulle portugalilaisten lähetyssaarnaajien vierailuihin. Jo ennen Nigerian itsenäisyyttä alueen etniset ryhmät, itsekirit, urhobot ja ijawit, ovat kiistelleet vallasta Warrissa. Itsekirien kieli on lähellä jorubaa, urhobot lähellä edoja. Ijawit ovat Deltan alueen suurin väestöryhmä. Väestöryhmien väliset jännitteet ovat puhjenneet asellisiksi selkkauksiksi varsinkin vuosina 1997 ja 2003. Alueen kannattavinta toiminta aon raakaöljyn varastaminen valtion omistamista öljyputrkista, ja näiden varastetujen öljyvarojen hallint aon suoraan ja epäsuorasti useiden levottomuuksien syynä. == Lähteet == Luokka:Nigerian kaupungit
Lämpöhirsi

Lämpöhirsi on talopakettirakennuksissa käytettävä rakennuksen ulkoseinätyyppi, ulkonäöltään hirsiseinää muistuttava rankarakenne. Kantava rakenne perustuu puutolpparunkoon, joka on lämpöeristetty. Lämmöneristeenä voidaan käyttää puukuitu- tai mineraalivillapohjaisia eristeitä, ilmansulku ja höyrynsulku valitaan rakenteen mukaan. Rungon ulkopuolella on paksuhkosta, niin sanotusta hirsipaneelista tai ohuesta lamellihirrestä tehty ulkoverhous, joka kiinnitetään runkoon. Paneloinnin takana käytetään yleensä koolausta ja tuulensuojalevyä, massiivisen ulkovuorauksen yhteydessä voi verhous olla kiinni suoraan rungossa. Sisäpuolella voi olla puupanelointi tai rakennuslevy. Lämpöhirrellä saavutetaan normaalin rankarakenteen mukainen lämmöneristys, samalla kun rakennuksen ulkonäkö muistuttaa hirsirakennusta. Rankarakenteen lämpöhirsiseinä ei myöskään vajoa, eikä se tarvitse varausta ikkuna- ja oviaukkoihin. Lämpöhirsitalojen valmistajia on Suomessa lukuisia. ==Katso myös== * Hirsirakentaminen Luokka:Puupohjaiset materiaalit Luokka:Puurunko Luokka:Rakennuksen pinnat
Adriano (jalkapalloilija, 1984)

Adriano Correia Claro, joka tunnetaan paremmin nimellä Adriano (s. 26. lokakuuta 1984 Curitiba, Paranán osavaltio, Brasilia) on brasilialainen jalkapalloilija. Hän on edustanut muun muassa Espanjan Primera Divisiónissa pelaavia Sevillaa ja Barcelonaa. Hän on pelipaikaltaan keskikenttäpelaaja tai laitapuolustaja. Adriano tunnetaan kaksijalkaisena pelaajana, joka pystyy laukomaan sekä vasemmalla että oikealla jalalla yhtä hyvin. == Seurajoukkueura == ===Sevilla=== Adriano aloitti ammattilaisuransa kotikaupunkinsa Coritibasta, jonka edustusjoukkueessa hän teki ensiesiintymisensä hieman alta 18-vuotiaana. Tammikuussa 2005 hän siirtyi espanjalaisseura Sevillaan 4½-vuotisella sopimuksella.Sevilla capture Correia UEFA. Viitattu 16.7.2010. Ensimmäisen ottelunsa joukkueessa hän pelasi 29. tammikuuta 2005 Barcelonaa vastaan. Joukkue sijoittui lopulta kauden päätteeksi kuudenneksi ja pääsi näin karsimaan paikasta seuraavan kauden UEFA Cupiin. Kausina 2005–2006 ja 2006–2007 Sevilla voitti perätysten UEFA Cupin. Adriano pelasi kyseisillä kausilla eri pelipaikoilla, lähinnä laitalinkkinä tai laitapuolustajana. Otteluita kertyi yhteensä lähemmäs 100 kaikki kilpailut mukaan lukien. Jälkimmäisessä vuoden 2007 loppuottelussa Adriano teki ottelun ensimmäisen maalin, joka eteni lopulta aina rangaistuspotkukilpailuun saakka. Syyskuussa 2006 hän teki joukkueen kanssa viisivuotisen jatkosopimuksen, joka ulottui aina kesään 2012 asti.Adriano delight at long-term deal UEFA. Viitattu 16.7.2010. Kaudella 2009–2010 hän kärsi loukkaantumisista, mutta pelasi kuitenkin 27 ottelussa. Joukkue sijoittui kauden päätteeksi neljänneksi ja pääsi näin karsimaan paikasta Mestarien liigaan. Se voitti myös Camp Noulla Barcelonassa pelatussa Copa del Reyn loppuottelussa Atlético Madridin numeroin 2–0. ===Barcelona=== 16\. heinäkuuta 2010 Adriano siirtyi Barcelonaan 9,5 miljoonan euron siirtokorvauksella.Barça and Sevilla agree Adriano deal FC Barcelona. Viitattu 16.7.2010. Adriano solmi seuran kanssa 4+1 vuoden sopimuksen. == Maajoukkueura == Adriano oli Brasilian maajoukkueen mukana voittamassa vuoden 2004 Copa Américaa. == Saavutukset == *Sevilla: **UEFA Cup: 2006, 2007 **UEFA Super Cup: 2006 **Copa del Rey: 2007, 2010 **Supercopa de España: 2007 *Barcelona: **Mestarien liiga: 2011, 2015 **UEFA Super Cup: 2011, 2015 **Seurajoukkueiden maailmanmestaruus: 2011 **Espanjan pääsarjamestaruus: 2011, 2015 **Supercopa de España: 2010, 2011 **Copa del Rey: 2015 *Brasilia: **Copa América: 2004 == Lähteet == == Aiheesta muualla == * Adrianon esittely Barcelonan sivustolla * Adrianon tilastot BDFutbol-sivustolla Luokka:Brasilialaiset jalkapalloilijat Luokka:Vuonna 1984 syntyneet Luokka:Elävät henkilöt
Somatisaatiohäiriö

Somatisaatiohäiriö (ent. hysteria) eli somatoforminen häiriö (F45) viittaa pitkäkestoisiin ja selittämättömiin oireisiin usean elinjärjestelmän alueella sekä niistä aiheutuvaan toimintakyvyn ja elämänlaadun laskuun. Psykiatrian alaan kuuluva somatisaatiohäiriö-diagnoosi voidaan asettaa, jos potilaalla esiintyy lukuisia ruumiillisia oireita, kuten vatsaoireita ja kroonisia kipuja tai muita neurologisia oireita ilman, että lääkärit kykenevät diagnosoimaan potilaalta oireet selittävää ruumiillista sairauttaMatti Huttunen: Somatisaatiohäiriö (psykosomaattiset oireet). Lääkärikirja Duodecim 8.9.2008. Suomen lääkäriseura.. Somatisaatiohäiriön syyksi on esitetty muun muassa psyykkisiä traumojaNijenhuis, Ellert; van der Hart, Onno (2011). Dissociation in Trauma: A New Definition and Comparison with Previous Formulations.Journal of Trauma & Dissociation, volume 12, issue 4,. Somatisaatiohäiriö-diagnoosin saaneiden aivojen toiminnallisissa kuvauksissa on löydetty paljon muutoksiaOireita on, mutta syytä ei löydy. Susanna Chazalmartin, Hyvä terveys 16.3.2014 http://www.hyvaterveys.fi/artikkeli/mieli/oireita_on_mutta_syyta_ei_loydy. Suurin osa somatisaatiohäiriödiagnoosin saaneista on naisia: arviolta vähintään prosentti aikuisista naisista sairastaa somatisaatiöhäiriötäMatti Huttunen: Somatisaatiohäiriö. Lääkärikirja Duodecim 14.11.2015. http://www.terveyskirjasto.fi/terveyskirjasto/tk.koti?p_artikkeli=dlk00490 . Osa somatisaatiohäiriön vuoksi mielisairaalassa hoidetuista potilasta on sairastanut todellisuudessa aivoja rappeuttavaa MS-tautiaMS-tautia sairastava: Ennen MS-potilaita laitettiin jopa mielisairaalaan Studio55.fi. 14.05.2013. http://www.studio55.fi/tastapuhutaan/article/ms-tautia-sairastava-ennen-ms- potilaita-laitettiin-jopa-mielisairaalaan/127532. Oireiden selittämättömyyden vuoksi potilasta pidetään usein luulosairaana. Somatisaatiohäiriöstä kärsivät ovat usein kipulääkkeiden ja sedatiivien pitkäaikaiskäyttäjiä. == Hoito == Krooninen somatisaatiohäiriö ei parane yleensä psykiatrisella hoidollaSomatisointi kliinisenä ongelmana. Lääketieteellinen Aikakauskirja Duodecim 1995;111(18):1791. Hasse Karlsson ja Salla Koponen. http://duodecimlehti.fi/web/guest/arkisto?p_p_id=Article_WAR_DL6_Articleportlet&viewType;=viewArticle&tunnus;=duo50405&_dlehtihaku_view_article_WAR_dlehtihaku_p_auth=. == Katso myös == * Heikkohermoisuus * Hysteria == Lähteet == Luokka:Sairaudet